Държавен вестник, бр. 72, 2012 г., стр. 21

БРОЙ  72	
Д Ъ Р Ж А В Е Н  В Е С Т Н И К 	
СТР.  21  
9. разходи за нощувки и дневни, предвидени 
в бюджета и изчислени съгласно Наредбата 
за командировките в страната и Наредбата 
за служебните командировки и специализа­
циите в чужбина;
10. разходи за възнаграждения и осигу­
ровки на персонала на общата структура.
(4) Разходите за общи структури са до­
пустими за финансиране при условие, че са 
включени в заявлението за подпомагане за 
един от кандидатите. 
Чл. 21. (1) Не се предоставя финансова 
помощ за:
1. закупуване на машини, съоръжения и 
оборудване втора употреба; 
2. закупуване на животни;
3. закупуване на едногодишни растения;
4. банкови такси, разходи за гаранции, 
изплащане и рефинансиране на лихви;
5. закупуване на земя и сгради;
6. принос в натура;
7. ДДС с изключение на невъзстановимия 
ДДС, когато негови действителни и крайни 
платци са получатели на помощта;
8. лихви и комисиони, печалба на лизин­
говата компания, разходи по лихви за ре­
финансиране, оперативни и застрахователни 
разходи по лизинговия договор в случаите 
на финансов лизинг;
9. разходи на партньора от трета страна;
10. разходи за управление на общи структу­
ри, надвишаващи 5 % от финансовата помощ 
за кандидатите по проекта;
11. плащания в брой с изключение на 
разходи за командировки, транспорт, такси, 
разходи за телефон, пощенски и куриерски 
услуги;
12. разходи, за които кандидатът е получил 
финансова помощ от националния бюджет 
и/или бюджета на Европейския съюз;
13. разходи за възнаграждения на допъл­
нителния персонал за координация на дей­
ностите по проекта, надвишаващи 10 % от 
финансовата помощ за заявлението;
14. разходи, платени по-късно от един месец 
от крайния срок за изпълнение на проекта. 
(2) Разходите, включени в заявка за меж­
динно плащане, трябва да са платени най-
късно един месец след подаване на искането 
за одобрение на дейностите.
Г л а в а  т р е т а 
РЕД ЗА ПРЕДОСТАВЯНЕ НА ФИНАН­
СОВАТА ПОМОЩ
Чл. 22. (1) Започването и приключване­
то на прием на заявления за подпомагане 
се определя със заповед на министъра на 
земеделието и храните или упълномощено 
от него лице. Заповедта съдържа началната 
и крайната дата за подаване на заявления 
и бюджета за съответния период на прием. 
Заповедта се публикува на интернет стра­
ницата на ПРСР.
(2) Прием на заявления се обявява най-
малко два пъти годишно до 31 декември 
2013 г. при наличие на финансови средства 
по мярката.
(3) За създаване в МЗХ на надеждна сис­
тема за управление, контрол и проследяемост 
на отговорностите, стъпките и сроковете във 
връзка с прилагането на наредбата министъ­
рът на земеделието и храните одобрява със 
заповед Правила за прилагане на мярка 421 
„Вътрешнотериториално и транснационално 
сътрудничество“ от ПРСР в Министерството 
на земеделието и храните.
Чл. 23. (1) Кандидатите за финансово 
подпомагане подават заявление по образец 
съгласно приложение № 3 за проекти за 
съвместни действия или приложение № 4 
за проекти за техническа помощ и прилагат 
документите, посочени в ал. 2, до министъра 
на земеделието и храните в срока, уточнен 
в обявата. 
(2) Към заявлението за подпомагане се 
прилагат следните документи:
1. удостоверение за актуално състояние на 
кандидата/ите, издадено не по-рано от един 
месец от датата на подаване на заявлението 
за подпомагане, и документ, доказващ пра­
восубектност на партньора от трета страна;
2. решение на компетентния орган на 
кандидата/ите за кандидатстване по ПРСР;
3. споразумение за сътрудничество между 
партньорите по образец съгласно приложе­
ние № 2 за проекти по чл. 5, ал. 1, т. 2 или 
писмо за изразяване на интерес от потенци­
ален партньор за проекти за подготвителна 
техническа помощ, подписано преди датата 
на подаване на заявлението;
4. копие от удостоверение за регистрация 
по Закона за данък върху добавена стойност 
(ЗДДС), издадено от компетентния орган по 
приходите, в случай че кандидатът/ите е/са 
регистриран/и по ЗДДС; 
5. удостоверение/ия за наличие или липса 
на задължение по чл. 87, ал. 6 от Данъчно-оси­
гурителния процесуален кодекс, издадено от 
компетентния орган по приходите не по-рано 
от 1 месец преди датата на кандидатстване;
6. копие от решение за преценяване на 
необходимостта от извършване на оценка на 
въздействието върху околната среда или копие 
от решение по оценка на въздействие върху 
околната среда, когато това се изисква съ­
гласно Закона за опазване на околната среда;
7. декларация/ии към чл. 13, ал. 3, т. 1 
съгласно приложение № 5;
8. декларация/ии за нередности съгласно 
приложение № 6;